
ACADEMI CYMRU AR GYFER ARFER PROFFESIYNOL AC YMCHWIL CYMHWYSOL



Tasg 2

Arsylwi ar Ymarfer
Canllawiau: 

Rhaid i ddysgwr ddewis arsylwi ar ymarfer gwaith cymdeithasol uniongyrchol gyda phobl sydd angen gofal a chymorth a/neu’u gofalwyr. Ni all yr arsylwi ddod o roi tystiolaeth mewn llys, cyfrannu at gyfarfodydd grŵp strategol, cynadleddau achos neu dribiwnlysoedd neu unrhyw weithgaredd anuniongyrchol arall.    Rhaid gofyn am ganiatâd yr unigolyn/unigolion sydd angen gofal a chymorth a/neu’u gofalwyr cyn cynnal yr arsylwi. Rhaid i'r gwaith arsylwi gael ei wneud gan arsylwr sydd â chymwysterau gwaith cymdeithasol ac sydd ag o leiaf dair blynedd o brofiad (mae’r meini prawf wedi eu nodi yn y Llawlyfr Rhaglen). Rhaid i'r arsylwi fod am 30 munud o hyd o leiaf. Bydd yr arsylwr yn derbyn adborth gan yr unigolyn/unigolion sydd angen gofal a chymorth a/neu’u gofalwyr gan ddefnyddio'r profforma isod neu un a luniwyd gan y dysgwr ei hun ar ddiwedd yr ymweliad.  

Y dysgwr sy’n gyfrifol am ddarparu dull o gasglu adborth i’w ddefnyddio gan yr arsylwr. Gall hwn fod wedi’i lunio ganddyn nhw eu hunain, a/neu wedi’i addasu i weddu i anghenion yr unigolyn. Gellir defnyddio’r profforma a ddarperir lle bo’n briodol. Bydd y dull a ddefnyddir yn dibynnu ar oed, gallu ac anghenion iaith/cyfathrebu yr unigolion sydd angen gofal a chymorth a/neu’u gofalwyr. 

Bydd yr adran hon yn cynnwys enghreifftiau o’r modd y mae cyfathrebu effeithiol yn dylanwadu ar ymarfer o ran defnydd o iaith, anghenion iaith a sensitifrwydd at ddiwylliant. Rhaid i chi ddangos egwyddorion y “Cynnig Rhagweithiol” a chyfeirio at “Mwy na Geiriau” (Llywodraeth Cymru, 2012).

Rhaid i chi fodloni’r Canlyniadau Dysgu ar gyfer y dasg hon (gweler atodiad 5 y llawlyfr).  

Atebwch y cwestiynau isod.

Crynodeb Arsylwi 

Dylech gynnwys enw’r tyst arbenigol sy’n arsylwi yn adran manylion y dysgwr o’r portffolio.

Dyddiad yr arsylwi:  5/10/2023

I’w gwblhau gan y dysgwr. 








 
	Cwestiwn:
Cyd-destun
Nodwch yr amcanion gwaith cymdeithasol a rhowch ddisgrifiad byr o'r sefyllfa gan gynnwys y cyd-destunau daearyddol a deddfwriaethol ac unrhyw faterion perthnasol o ran diwylliant, ethnigrwydd ac iaith, gan gynnwys sut y cafwyd cydsyniad a sut rydych chi wedi ystyried effaith yr arsylwi ar yr unigolyn sydd angen gofal a chymorth a/neu’i ofalwyr.   

300 o eiriau (+/- 10%: dylech gynnwys nifer y geiriau ar ddiwedd pob adran).

Mae 2 yn fenyw, gwyn yn ei wythdegau a chanddi anhwylder cof. Mae 2 o bentref sydd mewn ardal wledig yng Nghymru. Mae’n cyfathrebu drwy gyfrwng y Gymraeg a’r Saesneg; Cymraeg yw ei Iaith cyntaf. Mae ystadegau Cyfrifiad 2011 yn nodi fod yr ardal ble mae 2 yn cynnwys un o’r canrannau mwyaf o siaradwyr Cymraeg yng Nghymru. Mae iaith yn agwedd pwysig iawn i’w hystyried. Gyda Fframwaith Mwy na Geiriau (2016), yn cydnabod, mai dim ond drwy gyfrwng eu hiaith ddewisol gall unigolion gyfrannu’n llawn i’w gofal (Community Care, 2017).

Pwrpas y cyswllt hwn oedd i gwblhau dogfen DST er mwyn casglu gwybodaeth ynghyd o’r asesiad o anghenion, a chasglu tystiolaeth er mwyn gwneud penderfyniadau ynghylch cymhwysedd ar gyfer gofal iechyd parhaus. Gan gysylltu hyn yn uniongyrchol â deddfwriaeth fel yr amlinellir yn Neddf GCLl (Cymru) , mae gan yr awdurdod lleol ddyletswydd i gynnal asesiad o anghenion a fyddai’n ceisio nodi canlyniadau dyddiol a fyddai’n cefnogi darparu gofal a chymorth ac amlygu unrhyw rwystrau sy'n effeithio ar yr unigolyn wrth ymdrechu i gyflawni'r canlyniadau hyn (DGCLl, 2014).

Cynhaliwyd yr ymweliad mewn cartref nyrsio leol, ble mae 2 yn preswylio. Yn bresennol roedd merch (2) a’i mab yng nghyfraith. Rhoddwyd y cynnig i 2 fod yn rhan o’r cyfarfod ond gwrthododd, ac roedd yn hapus i’w theulu a minnau siarad ar ei rhan. Yn unol a’r Ddeddf GCLl (Cymru) , roedd eiriolwr priodol wedi cael ei ddewis i 2, sef ei merch. Mae eiriolaeth yn cefnogi ac yn galluogi pobl sy'n cael anhawster cynrychioli eu buddiannau, i arfer eu hawliau, mynegi eu barn, archwilio a gwneud dewisiadau gwybodus (DGCLl, 2014).

Ystyriwyd y ffactorau canlynol wrth ddewis 2 a’i theulu fel rhai addas i gynnal yr arsylwad :
gweithio gyda mi a’r arsylwr, sefydlu perthynas waith dda a phersonoliaeth hyderus ac agored
Ystyriwyd bod y ffactorau hyn yn lleihau’r risg o unrhyw brofiad negyddol neu deimladau o anghydbwysedd grym. Cafwyd caniatâd gan 2 a’i theulu cyn i unrhyw arsylwi ddigwydd.

	Cwestiwn: 

Myfyriwch yn feirniadol ar eich dulliau a'ch sgiliau cyfathrebu yn ystod yr arsylwi,  gan gynnwys sut y gwnaethoch nodi os oedd gennych y sgiliau cyfathrebu angenrheidiol i weithio gyda'r unigolyn sydd angen gofal a chymorth a/neu’i ofalwyr.    

Rhaid i chi ddefnyddio dull sy'n canolbwyntio ar yr unigolyn i ddangos eich bod wedi integreiddio moeseg a gwerthoedd gwaith cymdeithasol a’r Cod Ymarfer Proffesiynol. Rhaid i hyn gynnwys ymarfer sy'n dangos sensitifrwydd at ddiwylliant ac iaith ac egwyddorion y “Cynnig Rhagweithiol” a chyfeirio at “Mwy na Geiriau” (Llywodraeth Cymru, 2012). 



1300 o eiriau (+/- 10%: dylech gynnwys nifer y geiriau ar ddiwedd pob adran).


Yn yr aseiniad hwn, byddaf yn myfyrio’n feirniadol ar y sgiliau a’r dulliau cyfathrebu a ddefnyddiais yn ystod fy ymarfer arsylwi. Bydd hyn yn dangos sut roedd ffocws person-ganolog fy ngwerthoedd Gwaith Cymdeithasol yn ganolog i’m cyswllt â’r teulu a sut y cafodd hyn ei gymhwyso o fewn fy ymarfer yn ystod yr arsylwad. Tra hefyd yn dangos fy ngallu i weithio i anghenion ieithyddol, cyfathrebu, a diwylliannol yr unigolyn.

Cyn i’r arsylwad gael ei gynnal, roeddwn yn ymwybodol ei bod yn bwysig dewis unigolion addas ar gyfer yr ymarfer. Roeddwn yn ofni y gallai rhai unigolion sarhau'r cais, a gall achosi drwg deimlad gan arwain at golli ffydd yn y gwasanaeth ac achosi tor-perthynas broffesiynol. Eglurwyd nifer o ffactorau wrth geisio caniatâd gan yr unigolyn a’r teulu, gan gynnwys pwysigrwydd egluro’n glir beth fyddai hyn yn ei olygu, y byddai eu hunaniaeth yn cael ei ddiogelu mewn unrhyw waith a gyflwynir, a’i hawl i dynnu caniatâd yn ôl ar unrhyw adeg; roedd hyn yn dangos gweithio yn unol ag adran 4 o’r Cod Ymarfer Proffesiynol (CPP) (Gofal Cymdeithasol Cymru, 2019) wrth gyfathrebu’n agored ac yn gywir.

Nodwyd bod C yn addas, os oedd yn cytuno. Gan fy mod eisoes wedi cyfarfod â C a’i theulu, roeddwn yn ymwybodol o'u dewis iaith. Pan wnes i gyfarfod â C am y tro cyntaf nodwyd ar ei dogfennau cyfeirio ei bod wedi byw yn yr ardal erioed, fodd bynnag, gwnes yn siŵr nad oeddwn yn rhagdybio ei dewis iaith a chyflwynais fy hun yn ddwyieithog. Mae hyn yn dangos gweithio yn unol â’r fframwaith Mwy na Geiriau (Llywodraeth Cymru, 2016). Un agwedd allweddol ar greu sylfaen gadarn ar gyfer cyfathrebu effeithiol ag unigolion sydd angen cymorth yw pwysigrwydd i’r unigolyn gyfathrebu mewn ffordd sy’n gyfarwydd ac yn gyfforddus iddynt. Yng Nghymru, mae fframwaith strategol 'Mwy na Geiriau' yn cydnabod iaith fel rhan sylfaenol o ofal. Felly, mae’n hanfodol sicrhau bod unigolion yn teimlo’n gyfforddus yn mynegi eu hanghenion wrth rannu agweddau personol ac emosiynol ar eu bywydau (Llywodraeth Cymru, 2015). Yng Nghymru, cyflwynir hyn drwy’r ‘Cynnig Rhagweithiol’, sy’n ymwneud â phwysigrwydd gweithwyr cymdeithasol yn darparu gwasanaeth trwy ddewis iaith yr unigolion wrth ymgysylltu â nhw drwy ofyn iddynt pa iaith sydd orau ganddynt (Gofal Cymdeithasol Cymru, 2015).

Nodir Hardy (2017), fod cyfathrebu effeithiol drwy gyfrwng iaith o ddewis yr unigolyn yn fater o lesiant a diogelwch, nid dewis yn unig. Hefyd, nodir Stevenson a Taylor (2017) fod cyfathrebu’n effeithiol gydag unigolion sydd ag anhwylder côf yn holl-bwysig fel modd o ymdrin ag unrhyw bryderon yn ogystal ag annog penderfyniadau gwybodus. Yn aml iawn, gall pobl sydd a phroblemau cof golli eu ail iaith. Nodir y wefan Altzheimers Society (2023) y gall dementia gael effeithiau annisgwyl ar bobl sy’n siarad mwy nag un iaith. Er fod 2 ddim yn bresennol yn y cyfarfod, roedd yn holl bwysig fy mod yn ymweld a hi cyn y cyfarfod i gasglu’r wybodaeth yr oedd eisiau adrodd yn y cyfarfod. Felly roedd yn holl bwysig fy mod yn cyfathrebu’n effeithiol ac yn yr iaith o’i dewis, sef Cymraeg, ei hiaith cyntaf. 

Trwy gydol fy ymgysylltiad, ymarferais sgiliau cyfathrebu effeithiol i sicrhau fy mod yn deall y cyd-destun a'r emosiynau y tu ôl i'r hyn yr oedd 2 a’i theulu yn ei rannu â mi. Gan ddefnyddio technegau gwrando gweithredol ac egluro, gallwn wirio a oeddwn yn wir wedi clywed a deall yr hyn yr oedd 2 a’i theulu yn ei ddweud wrthyf. Mae sgiliau gwrando gweithredol yn rhan annatod o gyfathrebu a chydweithio mewn Gwaith Cymdeithasol. Mae sgiliau gwrando gweithredol yn cynnwys deall a chlywed y tu hwnt i'r geiriau y mae unigolyn yn eu dweud yn syml, a elwir yn anffurfiol yn 'ddarllen rhwng y llinellau'. Mae’r sgiliau hyn yn cynnwys bod yn gwbl bresennol a chanolbwyntio ar y sgwrs, cynnal cyswllt llygad da, defnyddio cwestiynau penagored yn bwyllog i annog trafodaethau pellach, atal ymateb ar unwaith, a thrwy hynny beidio ag amharu ar lif sgwrs yr unigolyn ac ymateb i/a chydag iaith y corff (Beesley, Watts a Harrison, 2017). Mae'r sgiliau hyn yn sicrhau bod gweithwyr proffesiynol yn canolbwyntio eu hymarfer ar yr unigolyn trwy ddull sy'n canolbwyntio ar yr unigolyn. Rhai o'r gwerthoedd allweddol ym maes iechyd a gofal cymdeithasol wrth ystyried dulliau gweithredu sy'n canolbwyntio ar yr unigolyn yw; parchu hunaniaeth, anghenion a dewisiadau'r person ei hun. Hyrwyddo annibyniaeth a grymuso’r unigolyn hwnnw i fod mor drawiadol â phosibl, parchu hawl yr unigolyn i breifatrwydd a ffiniau, sicrhau bod urddas yr unigolyn yn cael ei gynnal a’i barchu a gweithio mewn partneriaeth (Gofal Cymdeithasol Cymru, 2017).

Cytunwyd i gynnal yr ymweliad yng nghartref nyrsio 2. Roedd penderfynu ar leoliad addas yn holl allweddol, roedd yn bwysig bod 2 a’i theulu yn gyfforddus gyda’r lleoliad a ddewiswyd er mwyn sicrhau’r lefel uchaf o gyfranogiad, gan ystyried y byddai trafodaethau am faterion sensitif yn cael eu cynnal. Nododd Kadushin a Kadushin (1997) fod unigolion yn llai tebygol o fod yn ddigofus pan mae’r sefyllfa yn gyfleus. Roedd ymweld a’r cartref ble mae 2 yn preswylio yn fy ngalluogi i weld ac asesi 2 mewn sefyllfa o ddydd i ddydd (Fine a Glasser, 1996).


Mae Kitwood (1997) yn annog ymagwedd berson-ganolog wrth gyfathrebu gyda phobl hŷn sydd â phroblemau côf. Mae’r ymagwedd berson-ganolog yn cyd fynd ag egwyddorion y DGCLl (Cymru) 2014 yn ogystal â chyd-fynd gyda’r CYPGC (Gofal Cymdeithasol Cymru, 2017) sy’n pwysleisio’r angen i weithwyr cymdeithasol hyrwyddo llais unigolion a gofalwyr a gweithio mewn ffyrdd sy’n canolbwyntio ar yr unigolyn. Dylai cydnabod mai’r unigolyn yw’r arbenigwr ar fywyd ei hun, hynny mae barn broffesiynol yn hollbwysig (Allen, 2020).  

Roedd C yn hapus gyda'r canlyniad, ond mynegodd ei merch siom nad oedd ei gofal yn mynd i gael ei gyllido yn llawn gan y BILl; mae cael trafodaeth agored am benderfyniadau anodd a gwrthdaro barn yn bwysig o fewn gwaith cymdeithasol. Yn aml mae gweithwyr yn swil neu'n osgoi'r pynciau hyn, fodd bynnag mae tystiolaeth yn dangos bod cael trafodaeth agored yn cynyddu dealltwriaeth y ddau barti, yn ogystal â dilysu teimladau a gwella parch (Cui, 2021). Teimlais fy mod wedi osgoi herio aelod o’r BILl i raddau gan fy mod heb gwblhau llawer o gyfarfodydd DST felly yn teimlo’n ddibrofiad. Ar ôl myfyrio, credaf y byddwn wedi gallu ei herio fwy ar nifer o’r parthau yn y DST, er fod yr adborth yn dweud yn wahanol, a teimlai’r teulu fy mod wedi eu herio. Rwy'n meddwl nad oedd gennyf hyder yn fy ngallu i gyfiawnhau fy mhenderfyniad, ac nid oeddwn am gael fy nghwestiynu. Rwy'n credu yn y dyfodol bod angen i mi ganiatáu i mi deimlo'n anghyfforddus gyda sefyllfaoedd anodd, a gweithio ar fy hyder gyda'r penderfyniadau rwy'n eu gwneud.

Sicrheais fy mod yn cofnodi’r asesiad a’r ymarfer yn amserol. Yn unol ag anghenion ieithyddol 2, cofnodais yr asesiad yn yr iaith Gymraeg. Rhoddais ystyriaeth i’r Ddeddf Diogelu Data 2018 (DDD) wrth rannu gwybodaeth gan wneud yn siwr fy mod yn ei rannu mewn modd priodol, a bod y wybodaeth yn angenrheidiol a cyfredol, (Llywodraeth Cymru, 2019). Yn dilyn cwblhau’r asesiadau a’u rhannu gyda’r sefydliadau perthnasol, sicrheais fy mod yn dinistrio’r wybodaeth ysgrifenedig yn unol ag egwyddorion cyfrinachedd (Information Comissioner’s Office, 2021).

I gloi, rwyf wedi myfyrio’n feirniadol ar y dulliau a’r sgiliau cyfathrebu a ddefnyddiwyd yn ystod darn ymarfer a arsylwyd yn ystod ymweliad a drefnwyd. Rwyf wedi dangos fy ngallu i weithio i anghenion ieithyddol, cyfathrebu a diwylliannol yr unigolyn ac wedi beirniadu’n feirniadol y dulliau a’r sgiliau a ddefnyddiais, gan gydnabod agweddau cadarnhaol ar yr arfer a’r meysydd sydd angen eu datblygu ymhellach o fewn fy anghenion dysgu ac ymarfer yn y dyfodol.

Adborth a sylwadau gan unigolyn sydd angen gofal a chymorth a/neu’i ofalwyr 

Gwybodaeth i’r arsylwr

Ni ddylid cwblhau’r adran hon o’r Arsylwi pan mae’r dysgwr yn bresennol. 

Nid oes angen adborth ysgrifenedig ffurfiol gan yr arsylwr ar ymarfer y dysgwr. Fodd bynnag dylid darparu adborth llafar i’r dysgwr cyn gynted â phosibl ar ôl yr arsylwi. Os nad y mentor yw’r arsylwr, yna dylid rhoi adborth yn ogystal i’r mentor. 

Gall yr arsylwr ddefnyddio rhai neu bob un o'r cwestiynau isod gan eu haralleirio ac ychwanegu esboniadau a phromptiau yn ôl yr angen.  Dylai'r arsylwr gofnodi ymatebion yr unigolyn sydd angen gofal a chymorth a/neu’i ofalwyr isod, neu gan ddefnyddio dull arall os oes angen/os yw ar gael.  
Cyn gofyn y cwestiynau rhaid i'r arsylwr esbonio i'r unigolyn y bydd ei sylwadau’n cael eu rhannu gyda'r dysgwr. Gallai fod yn ddefnyddiol esbonio y bydd yn cael ei ddefnyddio fel offeryn dysgu i'r dysgwr ddatblygu ei ymarfer ei hun. 

Os yw'r arsylwr ddim yn gallu cael adborth, dylid dweud yn fras pam.

	A oedd y gweithiwr cymdeithasol ar amser?  Neu, os oedd yn hwyr, a wnaeth gysylltu â chi?

	Oedd.

	A wnaeth y gweithiwr cymdeithasol gael eich caniatâd ymlaen llaw i'r arsylwr fod yn bresennol?  
A wnaethon nhw esbonio pam eu bod yn cael eu harsylwi?

	Do. Roedd Zoe wedi cysylltu eisoes i ofyn caniatâd y teulu ac egluro pam fod angen presenoldeb yr Arsyllwr.


	A oeddech chi’n glir pam fod y gweithiwr cymdeithasol wedi cwrdd â chi heddiw? 

	Roedd yr aelodau teulu yn hollol glir ar bwrpas y cyfarfod gan fod Zoe wedi egluro’r broses iddynt a drwy wahoddiad y Bwrdd Iechyd Lleol yn ogystal â phamffled wybodaeth gan y BILl


	Yn eich barn chi, pa mor dda oedd y gweithiwr cymdeithasol wedi paratoi ar gyfer y cyfarfod gyda chi? 

	Roedd y teulu o’r farn bod Zoe wedi egluro’r broses asesu a’r drefn gyllido yn hyderus a chlir iddynt. 


	   Ydy'r gweithiwr cymdeithasol wedi gwrando arnoch chi gan barchu eich barn a'ch dymuniadau?

	Do. Roedd Zoe yn trafod ac egluro mewn modd addas.

	A wnaeth y gweithiwr cymdeithasol siarad â chi mewn ffordd yr oeddech yn ei deall? 
A wnaeth y gweithiwr cymdeithasol ystyried eich anghenion iaith? 

	Do. Roedd Zoe yn trafod ac egluro mewn modd hawdd i’w ddeall.



	Sut mae rhan y gweithiwr cymdeithasol wedi cwrdd â'ch disgwyliadau o'r ymweliad? 

	Yn unol â disgwyliadau’r teulu ac yn cynrychioli’r unigolyn i’r eithaf o’i gallu gan herio ambell i bwynt gyda’r cynrychiolydd Iechyd.

	A oes unrhyw sylwadau neu awgrymiadau eraill yr hoffech eu gwneud?
	Roedd y teulu’n ddigon bodlon ac yn credu fod Zoe wedi bod yn gefnogol,  ‘Wedi helpu’ a ‘Gwneud yn iawn’. 

